(TAGALOG/タガログ語版) No.60 KAWASAKI INTERNATIONAL ASSOCIATION NEWS Mga paalala at impormasyon mula sa Kawasaki City NO.178 Mula sa libreng pahayagang "Shisei Dayori" ng ika-1 ng Pebrero isyu, narito ang mga nilalaman ng Window on City Administration. Ngayong buwan ay matatapos at maililimbag na sa " Kawasaki Card Game" (Baraha) ang kagandahan ng Kawasaki. Halos humigit sa 3000 mamamayan ng Kawasaki ang nagsumiti ng tula at logo na nagsasaad ng tungkol sa Kawasaki. Ako ay natutuwa at nagagalak sa malugod na pagtanggap ng mga mamamayan ng Kawasaki, na ipinakita nila sa mga likha nilang sulat ukol sa kalikasan, pamumuhay, mamamayan at lahat ng iba't ibang aspeto ng Kawasaki. Sa nakaraang pagdiriwang ng ika-80 taon ng pagkakatatag ng Kawasaki bilang siyudad, nararapat lamang na i-promote ang mga kaakit-akit na katangian ng Kawasaki. Noong Hulyo ng nakaraang taon, natunghayan natin ang "The Music Town" na ginanap sa Muza Kawasaki Symphony Hall. Inaasahang inyong napapakinggan ang mga bagong himig na tinutugtug sa iba't ibang lugar ng siyudad. Ang inilathalang magasin na "Rurubu Kawasaki" ay hindi lamang binigyan ng pagpapahalaga kundi ipalilimbag pa ito ng maraming kopya. Masasabing magandang pangyayari ang muling pagkakadiskubre ng kagandahan ng Kawasaki. Sa larangan ng paligsahan o sports, ang Kawasaki katulad ng iba pang lugar sa bansa ay nadala sa agos ng pakikiisa sa gilas sa nakaraang 2004 Greek Olympics. Ayun sa balita, umangat sa lebel ng Kawasaki Frontale sa J1 mula sa J2. Gayundin, si Bb.Narita Mayumi ay nagkamit ng walong medalya sa Paralympics kung kaya't ang lahat ng mamamayan ng Kawasaki ay nalugod at lalo pang sumigla Higit pang pinalakas ang aspeto ng sports noong nakaraang taon dahil na rin sa kampanya ng "Hometown Sports Partnership". Nabibigyan pa ng promosyon ang Kawasaki dahil na rin sa mga sports team ng Kawasaki na naglalaro sa iba't ibang lugar ng bansa. Noong nakaraang taon din, inilunsad ang internasyonal na komyunidad at binuksan ang "Asia Venture Village Project" na magsisilbing kontribusyon sa bagong industriya sa mundo. Ang Kawasaki at Shanghai Transport University ay pumirma ng memorandum sa layunin na mabuo at mapag-isa ang mga ideya tungkol sa teknolohiya ng kalikasan (environmental technology). Ang pakikipag-anib sa mga kumpanya ng Vietnam at Korea at sa basehan ng konsepto ng "THINK", inaasahang makakamit ng "Asia Venture Village Project ang mga pangangailangan ng mga negosyo ng China. Ang Kawasaki ngayon ay isang bagong sibol na mas higit na bubukad pa tungo sa pag-unlad. Sa pagpapatuloy ng plano tungkol sa pinansyal, reporma sa administrasyon at pagpapakilala ng bagong pagkalahatang plano at mga indikasyon ng kalagayan ng sariling gobyerno, ang siyudad ng Kawasaki ay kailangang magpatuloy sa pag-akyat sa mga susunod na hakbang sa pamamahala ng gobyerno ng munispyo. Kung kaya't sa ating layunin na mapaglingkuran ang mga mamamayan ng Kawasaki at maiparamdam sa kanila na mabuting manirahan sa Kawasaki, kailangang panatilihin natin ang pagpapalaki ng mga binhi ng pag-unlad." No.179 Una sa lahat, sa ika-6 ng Marso, araw ng Linggo ay gaganapin ang piyesta ng mga live band at grupo ng mananayaw na tinawag na "Nakahara-ward Music Live Concert: In Unity 2005". Ngayong taong ito, mula sa 59 grupo, 18 group performers ang napiling magtatanghal sa "In Unity 2005" at 18 katao naman ang napiling organizers ng ibento. Sa taong ito, isang natatanging pagtatanghal ang matutunghayan mula sa 120 miyembro ng grupo ng choral na aawit ng Gospel songs. Ang "In Unity 2005" sa ika-6 ng Marso ay gaganapin sa Epoch Nakahara malapit sa istasyon ng Musashi-Nakahara ng Nambu Line. Magsisimula ang pagtatanghal sa ala-1 ng hapon hanggang alas-6:30 ng gabi.
Maaaring mapakinggan ang mga tugtugin ng mga nagsisipag-simulang banda ng "In Unity 2005" sa Kawasaki FM tuwing Biyernes ng 15 minuto mula alas-2 ng hapon. Ang huling pagsasahimpapawid kasabay ng pagpapakilala ng "In Unity 2005" ay sa ika-11 ng Marso sa loob ng 60 minuto. Ang susunod ay ang piyesta ng "Tama-ward Forest Festival" na gaganapin sa ika-12 ng Marso,(Sabado). Maraming masisiglang pagtatanghal katulad ng Taiko drum, brass band, palabas ng TV Super Hero, mini-zoo, puppet show, ibento sa paggawa ng folk handicraft, Nature games (katulad ng pakikinig ng niloloob ng mga puno) at marami pang ibang ibento. Ang piyesta ng "Tama-ward Forest Festival" ay gaganapin sa Ikuta Ryokuchi Park sa lugar ng Masagata Hill. Magsisimula ang kasiyahan sa alas-10 ng umaga hanggang alas-3 ng hapon. Kapag umulan sa ika-12 ng Marso, gaganapin ang piyesta sa susunod na araw, ika-13 ng Marso. Iwasang magdala ng sariling sasakyan sa araw ng piyesta. Para sa iba pang impormasyon, makipag-ugnayan sa The Regional Promotional Events Department sa opisina ng Tama ward. Maaaring tumawag sa telepono bilang 044-935-3148 o mag-fax sa 044-935-3391. No.180 Ipinagbibigay alam sa lahat ang mga bagay-bagay na nauukol sa konsultasyon at tagubilin ng mga konsyumer. Kamakailan lamang, dumarami ang mga taong humihingi ng payo sa consumer support center tungkol sa hindi makatarungang demanda ng pagbabayad ng utang. Maging maingat sa mga natatanggap na poskard o e-mail na nagsasabi na kayo ay nanghiram ng pera. Dagdag dito, may mga kaso na kung saan isinasangkot ang korte at legal system sa pagdemanda ng bayad sa mga walang katotohanang pagkakautang. Ang lahat ng ito ay pag-ingatan at suriing mabuti. Ang paraan sa korte na kung tawagin ay "Money Payment Reminders" (Shiharai Saisaku) at "Small Money Lawsuits" (Shogaku Sosho) ay inaabuso ng mga mapagsamantala. Kaya't kung makatanggap ng ganitong dokumento, mag-apila sa korte sa loob ng dalawang linggo mula sa araw pagkatanggap ng dokumentong nasabi. Ito ay kailangang gawin kahit walang katotohanan ang tungkol sa pagkakautang. Sakaling hindi mairehistro ang inyong protesta, ito ay nangangahulugan ng pagmumulta. Mangyaring suriing mabuti ang matatanggap na mga dokumento mula sa korte. Ang makatotohanang dokumento ay nakasulat ang pangalan ng korte at may tatak ang selyong "Special Delivery" (Tokubetsu Sotatsu) Gayundin, ang tunay na dokumento galing sa korte ay nakasulat ang pangalan at seryal na numero ng kaso. Tandaan na ang tunay na dokumento na may nakatatak na Special Delivery ay mayroong pirma ng taong humahawak ng kaso at tauhan ng post office. Kung ganitong dokumento ang matatanggap, ito ay tunay. Sakaling makatanggap ng kahinahinalang dokumento na nagde-demanda ng pagbabayad ng utang, mahinahong lumapit at humingi ng payo sa kinauukulan. Ang dalawang lugar sa Kawasaki na kung saan maaaring maglahad ng ganitong problema ay sa Kawasaki ward at Takatsu ward. Makipag-ugnayan sa Kawasaki City Consumers Administration Center sa Kawasaki ward sa telepono bilang 044-200-3030. Maaari ding magpakonsulta sa Kawasaki City Northern Branch Consumer Center na nasa Takatsu ward na may telepono bilang 044-812-3336. Ang oras ng konsulta ay mula alas-9 ng umaga hanggang alas-12 ng tanghali at ala-1 ng hapon hanggang alas-4 ng hapon Issued by The Kawasaki International Association 2-2 Kizuki Gion Cho,Nakahara-Ku, Kawasaki 211-0033 Kawasaki International Center Tel044-435-7000 Fax044-435-7010 E-mail:kian@bremen.or.jp HP


ALAMIN ANG IYONG MGA KARAPATAN SA PAGPAPATUPAD NG IMIGRASYON AT ADWANA, (ICE) IPAALAM SA IYONG ANAK NA GAWIN ANG SUMUSUNOD Kung makasalubong ng mga kabataan ang ahente ng ICE sa pampublikong lugar: Bago magsabi ng kahit na ano, palaging tanungin na "Am I free to go?" (Pwede na ba akong makaalis?) Kung ang sagot ay "oo," maglakad na palayo. Kung ang sagot ay "hindi," huwag sumagot ng anumang tanong at humiling ng abogado. Kung kakatok sa iyong pintuan ang isang ahente ng ICE: Huwag buksan ang pintuan maliban kung ang ahente ay may warrant na mayroong pirma ng hukom (at hindi ng ahente ng ICE). MAHINAHON na humiling sa ahente na ilusot ang warrant sa ilalim ng pinto kung sinasabi nila na mayroon sila nito. Kung inaresto ng ahente ng ICE ang mga kabataan: Humiling na makipag-usap sa isang abogado. Huwag sumagot ng anumang tanong. Huwag pumirma sa anuman dokumento kung wala kang kasamang abogado. Huwag magsinungaling o magpakita ng mga pekeng dokumento. Mga makatutulong na mapagkukunan Asian Law Caucus (Pangkat ukol sa Batas para sa Asyano): (415)896-1701 Legal Services for Children (Mga Legal na Serbisyo para sa Mga Bata): (415) 863-3762 S.F. Public Defender's Office (Tanggapan ng Tagapagtanggol ng Publiko ng S.F):(415)753-7601 S.F. Numero para sa Raid Rapid Response (Mabilis na Pagtugon sa Raid) ng S.F Immigrant Legal & Education Network (SLILEN): (415) 200-1548 network/. PAANO KUNG HINDI MARUNONG MAGSALITA NG INGLES ANG ISANG KABATAAN Mayroon silang karapatan na makipag-usap sa pulis sa kanilang sariling wika. Maaari rin silang humiling sa isang bilingguwal na opisyal o isang interpreter kung hindi sila komportableng magsalita ng Ingles. PARA SA KANILANG KALIGTASAN IPAALAM SA MGA KABATAAN NA GAWIN ANG MGA SUMUSUNOD PANATILIHING NAKIKITA ANG IYONG MGA KAMAY Maaaring isipin ng opisyal na mayroon kang sandata kung nabigo itong gawin Kung ikaw ay nasa loob ng kotse, HUWAG abutin ang kahit na ano nang hindi muna nagsasabi at nagtatanong sa opisyal SUMUNOD SA MGA DIREKSIYON HUWAG TUMAKBO HUWAG GUMALAW PABIGLA-BIGLA NANG HINDI HUMIHINGI NG PAHINTULOT MULA SA OPISYAL. HUWAG KAILANMAN HAMPASIN O ITULAK ANG OPISYAL MANATILING KALMADO Makakatulong ang pagiging kalmado para maalala mo ang mga detalye ng iyong engkuwentro sa pulisya sa kalaunan (tulad ng paglalarawan ng opisyal o testigo, numero ng badge (tsapa) ng opisyal). Lubos na mahalagang maalala ang mga detalyeng ito kung naramdaman mo na nilabag ang iyong mga karapatan at nais mong maghain ng reklamo. Ang pagkabigong sumunod sa mga direksiyon ng opisyal ay maaaring magdulot ng iyong pagkaaresto o ilagay sa panganib ang iyong kaligtasan. Hindi ito ang panahon upang kalabanin ang opisyal. Kalaunan, maaari kang maghain ng reklamo tungkol sa iyong interaksiyon sa Department of Police Accountability (Departamento para sa Pananagutan ng Pulisya, DPA). Ang DPA ay isang independiyenteng ahensiya ng lungsod na magiimbestiga sa iyong reklamo. The Department of Police Accountability (DPA) 25 Van Ness Ave. Ste. 700 San Francisco, CA 94102 Tel: (415) 241 - 7711 | Fax: (415) 241 - 7733 TTY: (415) 241 - 7770 Website: Twitter: @SF_DPA ALAMIN ANG IYONG KARAPATAN BILANG KABATAAN SA SAN FRANCISCO GABAY PARA SA MGA KABATAAN AT MGA MAGULANG Nakuha ng SF Youth Commission ang Mga Pahintulot para sa paggamit ng Litrato (Copyright Permissions) Para sa mga MENOR DE-EDAD (mga indibidwal na wala pang 18 taong gulang) na kinulong, inaresto, o inilagay sa pangangalagang pangkaligtasan, kinakailangan ng SFPD na sundin ang Department General Order (Pangkalahatang Utos ng Departamento) 7.01. Binibigyang-diin ng brochure na ito ang mga mahahalagang karapatan na mayroon ang mga kabataan at ang mga aksiyong ipinapayong isagawa sa engkuwentro sa pulisya. Maaari mong basahin ang DGO 7.01 ng SFPD sa ments/14752-DGO7.01.pdf
PAANO KUNG PINATIGIL AT HINARANG ANG MGA KABATAAN SA KALYE Mayroong dalawang uri ng mga engkuwentro sa mga pulis-- CONSENSUAL CONTACT (may pahintulot na pagtatagpo) at DETENSIYON--depende kung nagsususpetsa ang opisyal ng kapulisan na ang isang kabataan ay nasasangkot sa isang krimen. CONSENSUAL CONTACT (MAY PAHINTULOT NA PAGTATAGPO) Ang consensual contact ay isang engkuwentro sa pulis kung saan ang mga kabataan ay MALAYANG MAKAKAALIS sa anumang oras. IPAALAM SA MGA KABATAAN NA GAWIN ANG MGA SUMUSUNOD Una, palaging tanungin ang opisyal "Am I free to go? (Pwede na ba akong makaalis?)" Kung ang sagot ay "oo", maglakad na palayo. Kung ang sagot ay "hindi," ang pagengkuwentro sa pulis ay isang detensiyon. DETENSIYON Kung naniniwala ang opisyal na ang mga kabataan ay sangkot sa kriminal na aktibidad, maaaring pansamantalang "pigilin ang kalayaan" ng mga kabataan habang nagsisiyasat ang opisyal. Hindi malayang makakaalis ang kabataan sa panahon ng isang detensiyon. Kung hindi makukumpirma ng opisyal ang kaniyang suspetsa, malayang makakaalis ang mga kabataan. Karaniwang maikli at tatagal ng kaunting minuto lamang ang mga detensiyon. Hindi kailangan sabihin ng pulis sa mga kabataan ang Miranda rights sa panahon ng isang detensiyon. Maaaring makatulong ang pagsagot sa mga tanong sa panahon ng detensiyon sa mabilis na pagpapalaya ng mga kabataan. Gayunpaman, ang mga sasabihin ng mga kabataan sa panahon ng detensiyon ay maaaring magamit laban sa kanila. PAGKAKAPKAP Kung pinagsususpetsahan ng pulis na may sandata o mapanganib ang mga kabataan, maaari siyang: magkapkap ng damit maghanap ng sandata INAATAS NG SFPD DGO 7.01 na ang mga kabataan ay kapkapan ng opisyal na may parehong kasarian. Kung kakapkapan na ang mga kabataan ng opisyal na may kasalungat na kasarian, ipaalam sa kanila na mahinahong sabihing "I would like to be searched by an officer of my gender. (Gusto kong isang opisyal na may parehong kasarian ang magkapkap sa akin.)" ANO ANG MANGYAYARI KUNG NAARESTO ANG MGA KABATAAN Sa pangkalahatan, kailangan na dalhin ng SFPD ang kabataan sa Community Assessment and Referral Center (Sentro para sa Pagtatasa at Pagsangguni ng Komunidad, CARC) o sa Juvenile Justice Center (Sentro para sa Hustisyang Pangkabataan). Hindi dapat na dalhin ng SFPD ang mga kabataan sa estasyon ng pulis maliban kapag mayroong emergency. Mayroong karapatan ang mga kabataan na tumawag nang dalawang beses para makausap ang magulang, tagapangalaga, at/o abogado sa loob ng 1 oras mula kustodiya. Bago ang pormal na pagtatanong, kailangang ipagbigay-alam ng pulis sa mga kabataan ang kanilang Miranda Rights at magbigay ng pagsangguni sa kabataan kasama ang legal na tagapayo. Maaari lamang kuwestiyunin ng pulis ang mga kabataan kapag isinuko nila ang kanilang Miranda Rights. Maaaring pumili ang mga kabataan na kuwestiyunin o hindi kuwestiyunin nang may kasamang abogado. Inaatas ng DGO 7.01 ng SFPD sa mga opisyal na ipagbigay-alam sa mga kabataan na ang magulang/legal na tagapangalaga ay maaaring dumalo sa interogasyon. Kailangang hilingin ng mga kabataan ang presensiya ng kanilang magulang. MGA KARAPATAN NG MGA NAGMAMASID Ibinibigay ng San Francisco Police Department ang sumusunod na mga karapatan ng nagmamasid sa pamamagitan ng DGO 5.07 Bilang nagmamasid, mayroon kang karapatan na Obserbahan ang mga pagtitigil, detensiyon, pag-aresto Makinig sa mga pag-uusap Magtanong Mag-rekord (video o audio) ng mga pagtatagpong sangkot ang mga opisyal PAGKATAPOS NG PAG-ARESTO, PAANO KUNG GUSTO NG OPISYAL NG KAPULISAN NA KUWESTIYUNIN ANG IYONG ANAK May bisa mula 2019, kung ikaw ay 17 taong gulang o mas bata pa, at nasa kustodiya, inaatas ng ordinansa sa San Francisco na sumangguni ang mga kabataan sa legal na tagapayo bago ang pagtatalikda sa anumang sa Miranda rights. Hindi maaaring talikdan ang pagsasangguni sa legal na tagapayo na ito. Hinihingi rin ng ordinansa sa SFPD na pahintulutan ang mga kabataang may edad na 17 taong gulang o pababa na mayroong magulang, legal na tagapangalaga, o responsableng may-edad na manatili sa interogasyong kustodyal. Pinoprotektahan ka ng Miranda Rights sa panahon ng pagkukuwestiyon ng pulis. Kinakailangan ng pulis na sabihin sa iyo: "Mayroon kang karapatan na manatiling tahimik. Ang anumang sasabihin mo ay maaaring gamitin laban sa iyo. Mayroon kang karapatan na magkaroon ng abogado sa anumang interogasyon ng pulisya, at karapatan na magkaroon ng abogado nang libre kung hindi mo ito kayang bayaran." Ang Tanggapan ng Tagapagtanggol ng Publiko ng San Francisco ay mayroong handang abogado para sa mga kabataan 24/7. Hilingin sa pulis na tumawag sa (415)-583-2773. Inaatas sa California Welfare and Institutions Code § 625.6 (Kodigo ng Kapakanan at Mga Institusyon ng California § 625.6) na makipag-usap sa isang abogado ang mga kabataang may edad na 15 taong gulang o pababa bago kuwestiyunin ng pulis. Palaging inirerekomenda na humiling ng abogado. Sabihin sa pulis "I DO NOT WAIVE MY MIRANDA RIGHTS. (Hindi ko tinatalikdan ang aking Miranda Rights.) I WANT TO REMAIN SILENT AND I WANT AN ATTORNEY. (Gusto kong manatiling tahimik at gusto ko ng abogado.)" PAHINTULOT Kung magbibigay ng pahintulot ang mga kabataan, maaaring humalughog ng ari-arian ang pulis nang walang pagsuspetsa. Kapag nagtatanong ang pulis "do you mind if I search you/ your car/ your home (pwede ba kitang kapkapan/pwede ko bang halughugin ang iyong kotse/ ang iyong bahay)," humihiling sila ng iyong pahintulot. Ang anumang mahahanap ng opisyal sa may pahintulot na paghahanap ay maaaring gamitin laban sa mga kabataan. Kung hindi mo gustong magbigay ng pahintulot, MAHINAHONG sabihin na "I do not consent to a search. (Hindi ako nagbibigay ng pahintulot para sa pagkapkap o paghalughog.)"